62022TJ0307_RES
Asia T-307/22
A2B Connect BV ym.
vastaan
Euroopan unionin neuvosto
Unionin yleisen tuomioistuimen (laajennettu ensimmäinen jaosto) tuomio 26.3.2025
Yhteinen ulko- ja turvallisuuspolitiikka – Ukrainan tilannetta epävakauttavien Venäjän toimien johdosta toteutetut rajoittavat toimenpiteet – Tiettyjen tiedotusvälineiden sisältöjen väliaikainen levityskielto ja lähetyslupien keskeyttäminen – Tuotteiden tai palvelujen väliaikainen mainontakielto tiettyjen tiedotusvälineiden tuottamassa tai jakamassa sisällössä– Neuvoston toimivalta – Sananvapaus ja tiedonvälityksen vapaus – Oikeasuhteisuus – Perusteluvelvollisuus
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet tiettyjä henkilöitä ja yhteisöjä kohtaan – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Laillisuuden tuomioistuinvalvonta – Ulottuvuus – Yksilölliseen rajoittavaan toimenpiteeseen liittyvä yleisesti sovellettava säännös – Kuuluminen soveltamisalaan
(SEU 24 artiklan 1 kohta, SEU 29 ja SEU 40 artikla; SEUT 263 artiklan neljäs kohta ja SEUT 275 artiklan toinen kohta; neuvoston päätöksen 2014/512/YUTP, sellaisena kuin se on muutettuna päätöksillä (YUTP) 2022/351 ja (YUTP) 2022/883, 4 g artiklan 1 ja 3 kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 23–33 kohta)
Toimielinten säädökset, päätökset ja muut toimet – Päätökset – Yhteistä ulko- ja turvallisuuspolitiikkaa (YUTP) koskevat erityiset säännökset – Unionin toimivalta YUTP:n alalla – Ulottuvuus – Päätökset toimenpiteistä, jotka ovat omiaan muuttamaan yksityisten oikeusasemaa – Kuuluminen YUTP:n soveltamisalaan – Neuvoston määritelmä rajoittavien toimenpiteiden tavoitteesta – Tiettyjen tiedotusvälineiden sisältöjen väliaikainen levityskielto – Hyväksyttävyys – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Kansalliselle sääntelyviranomaiselle annettu toimivalta määrätä seuraamuksia – Vaikutuksettomuus
(SEU 24 artiklan 1 kohta, SEU 29 ja SEU 40 artikla; SEUT 263 artiklan neljäs kohta ja SEUT 275 artiklan toinen kohta; neuvoston päätöksen 2014/512/YUTP, sellaisena kuin se on muutettuna päätöksillä (YUTP) 2022/351 ja (YUTP) 2022/883, 4 g artiklan 1 ja 3 kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 44–54 kohta)
Yhteinen ulko- ja turvallisuuspolitiikka – Ukrainan tilanteen johdosta toteutetut rajoittavat toimenpiteet tiettyjä henkilöitä ja yhteisöjä kohtaan – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Laillisuuden tuomioistuinvalvonta – Ulottuvuus – Kumoamiskanne – Sääntelytoimi, jolla pannaan täytäntöön yhteisen ulko- ja turvallisuuspolitiikan yhteydessä annettu unionin päätös – Unionin tuomioistuinten toimivalta – Kuuluminen soveltamisalaan
(SEUT 215 artikla; neuvoston asetukset N:o 833/2014, 2022/350 ja 2022/879)
(ks. 61 ja 62 kohta)
Toimielinten säädökset, päätökset ja muut toimet – Perustelut – Perusteluvelvollisuuden laajuus – Ukrainan tilanteen johdosta toteutetut rajoittavat toimenpiteet – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Yleisesti sovellettavat toimet – Sellaisten perustelujen hyväksyttävyys, joissa tyydytään viittaamaan toimen toteuttamiseen johtaneeseen kokonaistilanteeseen ja toimen yleisiin tavoitteisiin
(SEUT 29 artikla; SEUT 215 artikla ja SEUT 296 artiklan toinen kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 70–73, 76–81 ja 85 kohta)
Perusoikeudet – Sananvapaus – Vahvistaminen sekä perusoikeuskirjassa että Euroopan ihmisoikeussopimuksessa – Sama tarkoitus ja ulottuvuus – Perusoikeuskirjassa taattu suojan taso, joka ei alita Euroopan ihmisoikeussopimuksessa taattua suojan tasoa
(Euroopan unionin perusoikeuskirjan 11 artikla)
(ks. 102, 103 ja 105–107 kohta)
Yhteinen ulko- ja turvallisuuspolitiikka – Ukrainan tilanteen johdosta tiettyihin henkilöihin ja yhteisöihin kohdistettavat rajoittavat toimenpiteet – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Sananvapauden rajoittaminen – Hyväksyttävyys – Edellytys – Lailla säädetty rajoitus – Käsite – Yleisesti sovellettavat toimet, joilla on selvä ja ennakoitavissa oleva oikeusperusta unionin oikeudessa – Kuuluminen soveltamisalaan
(Euroopan unionin perusoikeuskirjan 11 artikla ja 52 artiklan 1 kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 104 ja 111–115 kohta)
Yhteinen ulko- ja turvallisuuspolitiikka – Ukrainan tilanteen johdosta tiettyihin henkilöihin ja yhteisöihin kohdistettavat rajoittavat toimenpiteet – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Sananvapauden rajoittaminen – Hyväksyttävyys – Edellytys – Sananvapauden keskeisen sisällön kunnioittaminen – Käsite – Tilapäiset ja kumottavissa olevat toimet, joilla ei kyseenalaisteta tätä vapautta sellaisenaan – Kuuluminen käsitteen soveltamisalaan
(Euroopan unionin perusoikeuskirjan 11 artikla ja 52 artiklan 1 kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 116–118, 120 ja 121 kohta)
Yhteinen ulko- ja turvallisuuspolitiikka – Ukrainan tilanteen johdosta tiettyihin henkilöihin ja yhteisöihin kohdistettavat rajoittavat toimenpiteet – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Sananvapauden rajoittaminen – Hyväksyttävyys – Edellytys – Unionin sellaiseksi tunnustaman yleisen edun mukaisen tavoitteen saavuttaminen – Käsite – Unionin yleisen järjestyksen ja turvallisuuden suojelu – Kansainvälisen rauhan ja turvallisuuden säilyttäminen – Kuuluminen yleisen edun mukaisen tavoitteen soveltamisalaan
(SEU 3 artiklan 1 ja 5 kohta ja SEU 21 artiklan 2 kohdan c alakohta; Euroopan unionin perusoikeuskirjan 11 artikla ja 52 artiklan 1 kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 122 ja 123 kohta)
Yhteinen ulko- ja turvallisuuspolitiikka – Ukrainan tilanteen johdosta tiettyihin henkilöihin ja yhteisöihin kohdistettavat rajoittavat toimenpiteet – Tiettyjen tiedotusvälineiden sisältöjen väliaikainen levityskielto – Tuotteiden tai palvelujen mainontakielto tiettyjen tiedotusvälineiden tuottamassa tai jakamassa sisällössä – Sananvapauden rajoittaminen – Hyväksyttävyys – Edellytys – Suhteellisuusperiaatetta ei ole jätetty noudattamatta
(Euroopan unionin perusoikeuskirjan 11 artikla ja 52 artiklan 1 kohta; neuvoston asetuksen N:o 833/2014 2 f artiklan 1 ja 3 kohta ja neuvoston asetukset 2022/350 sekä 2022/879)
(ks. 124–135 kohta)
Kumoamiskanne – Kanneperusteet – Ukrainan tilanteen johdosta määrättävistä rajoittavista toimenpiteistä annetuista neuvoston asetuksista nostettu kanne – Kanneperuste, jonka mukaan internetpalvelun tarjoajan palvelujen käyttäjien sananvapautta ja tiedonsaantioikeutta on loukattu – Kyseessä olevan operaattorin ei ole mahdollista vedota käyttäjiensä sananvapauteen ja tiedonsaantioikeuteen
(SEUT 263 artikla)
(ks. 136–140 kohta)
Tiivistelmä
Unionin yleinen tuomioistuin hylkää tuomiollaan kumoamiskanteen, jonka kantajina olevat yhtiöt ovat nostaneet toimista, joilla neuvosto kieltää kaikilta Euroopan unioniin sijoittautuneilta operaattoreilta yhtäältä riidanalaisten toimien liitteissä lueteltujen oikeushenkilöiden, yhteisöjen tai elinten sisällön lähettämisen tai sen mahdollistamisen tai helpottamisen taikka sen edistämisen ja toisaalta tavaroiden tai palvelujen mainostamisen niiden levittämissä sisällöissä (
1
). Tässä asiassa unionin yleisellä tuomioistuimella on tilaisuus lausua muun muassa sen toimivallan tunnustamisen edellytyksistä yhteisen ulko- ja turvallisuuspolitiikan (YUTP) puitteissa annettujen päätösten laillisuuden tarkastelussa sellaisiin kantajiin nähden, joihin nämä kiellot kohdistuvat.
Tämä tuomio liittyy rajoittaviin toimenpiteisiin, jotka unioni on toteuttanut Venäjän federaation Ukrainaan 24.2.2022 kohdistaman sotilaallisen hyökkäyksen jälkeen. Kantajat, jotka ovat sijoittautuneet Alankomaihin ja joiden nimiä ei ole merkitty riidanalaisten toimien liitteenä oleviin luetteloihin, ovat internetyhteyden tarjoajia yksityishenkilöille tai yrityksille.
Kanteensa tueksi kantajat vetoavat siihen, ettei neuvostolla ole toimivaltaa toteuttaa riidanalaisia toimia, ja siihen, että Euroopan unionin perusoikeuskirjassa (jäljempänä perusoikeuskirja) taattuja sananvapautta ja tiedonvälityksen vapautta (
2
) sekä oikeutta hyvään hallintoon (
3
) on loukattu.
Unionin yleisen tuomioistuimen arviointi asiasta
Tutkiessaan viran puolesta toimivaltaansa tutkia riidanalaisten toimien laillisuutta unionin yleinen tuomioistuin toteaa ensinnäkin, että on syytä lausua ainoastaan riidanalaisten asetusten laillisuudesta. Tältä osin se muistuttaa aluksi, että SEUT 275 artiklan toisen kohdan mukaan se, että YUTP:aa koskevien määräysten nojalla annetut toimet ovat yksittäistapauksissa annettuja toimia, antaa SEUT 275 artiklan toisen kohdan mukaisesti oikeuden saada asiansa käsitellyksi unionin tuomioistuimissa Päätöksen, jossa säädetään rajoittavista toimenpiteistä, voidaan katsoa koskevan henkilöä erikseen, jos kyseinen henkilö mainitaan päätöksessä nimeltä. Koska kantajien nimiä ei ole merkitty päätöksen 2014/512, sellaisena kuin sen on muutettuna, päätösosaan eikä sen liitteeseen IX, sellaisena kuin se on muutettuna, unionin yleinen tuomioistuin toteaa, että riidanalaiset päätökset eivät ole kantajiin kohdistettuja rajoittavia toimenpiteitä. Kyseessä olevat rajoittavat toimenpiteet on ymmärrettävä siten, että ne ovat kantajien osalta yleisesti sovellettavia siltä osin kuin ne ovat yhteisöjä, jotka kuuluvat yleiseen ja abstraktiin ”operaattoreiden” ryhmään, jolta kielletään päätöksen 2014/512, sellaisena kuin se on muutettuna, ”liitteessä IX lueteltujen oikeushenkilöiden, yhteisöjen tai elinten” toimittaman sisällön lähettäminen, ja ne koskevat erikseen viimeksi mainittuja.
Kantajat eivät näin ollen voi vedota siihen, että kyseessä olevat rajoittavat toimenpiteet koskevat niitä erikseen niihin tiedotusvälineisiin nähden, jotka on yksilöity päätöksen 2014/512, sellaisena kuin se on muutettuna, päätösosassa, perustellakseen unionin yleisen tuomioistuimen toimivaltaa tutkia niiden kumoamiskanne. Unionin yleisen tuomioistuimen on sitä vastoin valvottava täysimääräisesti SEUT 215 artiklan nojalla annettujen riidanalaisten asetusten kaltaisten unionin toimien laillisuutta.
Siltä osin kuin on toiseksi kyse neuvoston toimivallasta antaa kyseessä olevat asetukset, unionin yleinen tuomioistuin muistuttaa yhtäältä, että SEUT 215 artiklan 2 kohdan mukaan ennakkoedellytyksenä sille, että tarkistetaan neuvoston toimivalta antaa riidanalaiset asetukset, on se, että neuvosto on toimivaltainen antamaan riidanalaiset päätökset, joilla sille annetaan tämä toimivalta ja toisaalta, että unioni vaalii ja puolustaa arvojaan ja etujaan kansainvälisissä suhteissaan ja edistää osaltaan kansalaistensa suojelua (
4
), rauhaa, turvallisuutta sekä kansainvälisen oikeuden tarkkaa noudattamista. Unionin yleinen tuomioistuin toteaa tämän jälkeen, että SEU 21 ja SEU 23 artiklasta, 24 artiklan 1 kohdasta, SEU 25 artiklasta, SEU 28 artiklan 1 kohdan ensimmäisestä alakohdasta ja SEU 29 artiklasta yhdessä luettuina ilmenee, että ”unionin lähestymistavan” käsitettä voidaan tulkita laajasti, joten SEU 29 artiklan perusteella voidaan muun muassa antaa päätöksiä, joissa säädetään toimenpiteistä, joilla voidaan välittömästi muuttaa yksityisten oikeusasemaa. Neuvostolla on unionin YUTP:n yhteydessä toteuttamien rajoittavien toimenpiteiden kohdetta määritellessään lisäksi laaja toimintavapaus. Näin ollen neuvosto on voinut perustellusti katsoa, että asianmukainen keino vastata unionin rajoilla ilmenneeseen vakavaan uhkaan rauhalle ja kansainvälisen oikeuden rikkomiseen Venäjän federaation aiheutettua kansainvälisen kriisin hyökkäämällä Ukrainaan, voi olla tiettyjen tiedotusvälineiden, jotka ovat Venäjän federaation johdon valvonnassa, sisältöjen levittämisen kieltäminen sillä perusteella, että kyseiset tiedotusvälineet tukevat kyseistä hyökkäystä jatkuvalla ja yhdenmukaistetulla propagandatoiminnalla, joka kohdistuu kansalaisyhteiskuntaan unionissa ja sen naapurimaissa, sekä tavaroiden tai palvelujen mainontaa koskeva kielto sisällöissä, joita kyseisessä luettelossa mainitut tiedotusvälineet tuottavat tai lähettävät.
Unionin yleinen tuomioistuin huomauttaa tältä osin, että koska mainittujen tiedotusvälineiden levittämä propaganda ja disinformaatiokampanjat ovat omiaan heikentämään demokraattisten yhteiskuntien perustaa ja koska ne ovat olennainen osa nykysodankäynnin arsenaalia, kyseessä olevilla riidanalaisilla rajoittavilla toimenpiteillä pyritään unionin SEU 3 artiklan 1 ja 5 kohdan mukaisiin tavoitteisiin. Koska kyseessä olevat toimet muodostavat merkittävän ja välittömän uhan unionin yleiselle järjestykselle ja turvallisuudelle, kyseiset toimenpiteet, joilla pyritään turvaamaan unionin arvot, perustavanlaatuiset edut, turvallisuus, riippumattomuus ja säilyttämään rauha, liittyvät siten suoraan YUTP:n tavoitteisiin (
5
).
Unionin yleinen tuomioistuin korostaa lisäksi, että se, että kansallisilla sääntelyviranomaisilla on toimivalta määrätä seuraamuksia audiovisuaaliselle medialle epäasianmukaisesta toimituksellisesta sisällöstä, ei ole esteenä neuvoston toimivallalle toteuttaa rajoittavia toimenpiteitä, joilla kielletään väliaikaisesti ja peruutettavissa olevalla tavalla tiettyjen mediasisältöjen levittäminen. Kansallisille hallintoviranomaisille kansallisessa lainsäädännössä annetulla toimivallalla ei pyritä samoihin tavoitteisiin eikä kyseinen toimivalta perustu samoihin arvoihin eikä sillä voida taata samoja tuloksia kuin YUTP:n puitteissa toteutettavien toimien kaltaisilla yhtenäisillä ja välittömillä toimilla, joita sovelletaan koko unionin alueella.
Unionin yleinen tuomioistuin huomauttaa lopuksi, että riidanalaisten toimien antamiseen ei voi vaikuttaa se, että unioni voi audiovisuaalisten palvelujen alalla ryhtyä toimiin muun EUT-sopimuksessa määrätyn toimivallan perusteella (
6
). SEUT 3–6 artiklassa tarkoitettujen politiikkojen toteuttaminen ei vaikuta niiden menettelyjen soveltamiseen eikä toimielinten niiden toimivaltuuksien laajuuteen, joista perussopimuksissa määrätään unionin YUTP:aa koskevan toimivallan käyttämiseksi (
7
).
Kolmanneksi unionin yleinen tuomioistuin toteaa hyvää hallintoa koskevan oikeuden väitetystä loukkaamisesta, että neuvosto on perustellut riidanalaiset asetukset riittävästi. Se muistuttaa tältä osin, että yleisesti sovellettavien säännösten osalta riittää, että perusteluissa osoitetaan yhtäältä kokonaistilanne, joka johti niiden antamiseen, ja toisaalta ne yleiset tavoitteet, jotka niillä aiotaan saavuttaa, ja että unionin oikeudessa ei aseteta neuvostolle mitään velvollisuutta ilmaista sen päätöksentekoa koskevia asiakirjoja.
Neljänneksi ja viimeiseksi unionin yleinen tuomioistuin muistuttaa sananvapauden ja tiedonvälityksen vapauden, erityisesti tietojen levittämisen vapauden, väitetystä loukkaamisesta, että perusoikeuskirjan 11 artiklassa vahvistetut oikeudet ja vapaudet eivät ole ehdottomia, vaan ne on suhteutettava siihen tehtävään, joka niillä on yhteiskunnassa. Jos siis oletetaan yhtäältä, että kantajien kaltaisia internetpalvelujen tarjoajia voidaan pitää tietojen levittämistä koskevan itsenäisen oikeuden haltijoina ja toisaalta, että väliaikainen kielto edistää kyseessä olevien rajoittavien toimenpiteiden kohteena olevien tiedotusvälineiden sisältöjen lähettämistä ja kielto mainostaa tuotteita tai palveluja mainittujen tiedotusvälineiden lähettämissä sisällöissä voivat merkitä puuttumista kyseisen vapauden käyttämiseen, unionin yleinen tuomioistuin muistuttaa, että perusoikeuskirjassa vahvistettujen oikeuksien käyttämiselle voidaan sallia rajoituksia (
8
).
Nyt käsiteltävässä asiassa unionin yleinen tuomioistuin katsoo, että kun otetaan huomioon kyseessä olevien kieltojen luonne ja tarkoitus, neuvoston oli asianmukaista ottaa huomioon kantajien kaltaiset internetyhteyden tarjoajat minkä tahansa sisältöjen siirto- tai jakelukeinojen tavoin operaattoreina, joiden oli tarkoitus varmistaa mainittujen kieltojen täytäntöönpano ja siten niiden tehokkuus unionin alueella.
Lopuksi unionin yleinen tuomioistuin toteaa, että kantajat eivät voi vedota kumoamiskanteensa tueksi palvelujensa käyttäjien oikeuteen saada tietoja, koska ne itse eivät ole kyseisen oikeuden haltijoita.
(
1
)	Rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 1.3.2022 annettu neuvoston päätös (YUTP) 2022/351 (EUVL 2022, L 65, s. 5); rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 1.3.2022 annettu neuvoston asetus (EU) 2022/350 (EUVL 2022, L 65, s. 1); rajoittavista toimenpiteistä Ukrainan tilannetta epävakauttavien Venäjän toimien johdosta annetun päätöksen 2014/512/YUTP muuttamisesta 3.6.2022 annettu neuvoston päätös (YUTP) 2022/884 (EUVL 2022, L 153, s. 128) ja rajoittavista toimenpiteistä Ukrainan tilannetta epävakauttavien Venäjän toimien johdosta annetun asetuksen (EU) N:o 833/2014 muuttamisesta 3.6.2022 annettu neuvoston asetus (EU) 2022/879 (EUVL 2022, L 153, s. 53).
(
2
)	Perusoikeuskirjan 11 artikla.
(
3
)	Perusoikeuskirjan 41 artikla.
(
4
)	SEU 3 artiklan 5 kohta.
(
5
)	SEU 21 artiklan 2 kohdan a ja c alakohta.
(
6
)	SEUT 4 artiklan 2 kohta.
(
7
)	SEUT 40 artiklan toinen kohta.
(
8
)	Perusoikeuskirjan 52 artiklan 1 kohta.